
Hallássegítő eszközökkel való barátkozás a képzőművészet eszközeivel

Lehetséges-e a hallássegítő eszközökkel való barátkozást elősegíteni képzőművészeti eszközökkel? Szerettem volna megvizsgálni, hogy a segédeszközökhöz való negatív viszonyulás negatív irányba tolhatja el a viselője önmagáról alkotott képét, illetve ellenkező esetben pedig pozitív irányba tolódhat-e el a viselőjének saját magához és énképéhez való viszonyulása?
A fenti kérdésekre kerestem a szakirodalom alapján a választ. Majd interjúkat készítettem érintettekkel, szakemberekkel, közösségi média felületen is érdeklődtem, mindezeket pedig saját személyes tapasztalataim kiegészítésével gazdagítottam.
A hallókészülék viselése kapcsán figyelembe vettem a stigmatizáció és identitáskérdéseket, miközben a tágabb társadalmi kontextus működésére is válaszokat kerestem, hogy mi segíthetné elő ezeknek az eszközöknek az elfogadottságát. Interjúk során igyekeztem feltárni, hogy a segédeszköz stigmatizáló elemnek tekinthető-e? A testképünk része-e? Menyire befolyásolhatja az identitásunkat a segédeszköz használata? 
További mélyreható és szélesebb körű, de ugyanakkor gyakorlati jellegű vizsgálatok szükségesek. Gyakorlatias módon művészetterápiás eszközöket használva kell eljutunk annak a kérdésnek megválaszolásához, hogy maguk a képzőművészeti eszközök indítják el a pozitív folyamatokat, vagy pedig a képzőművészeti eszközöket használó segítő folyamat alakítja-e az énképhez való viszonyulást.
Szeretném, ha a téma kapcsán párbeszéd indulhatna meg, hogy milyen feltételekkel, és módszerekkel lehet megvizsgálni a hallássegítő eszközökhöz való viszonyulást. Kutatásaim alapján érdemes lenne mélyebben foglalkozni a fókuszálással, emellett a fókusz orientált művészetterápiás eszközökkel megismerkedni.
További kutatásokat igényel a testkép és identitás kapcsolódása a hallássegítő eszközökkel ezt a kérdést a jövőben a szómaesztétika szemszögéből szeretném megvizsgálni. Hogyan tud mindezekhez segítő módon kapcsolódni az inkluzív tervezés.




